****

**KRITERIJI IN OPISNIKI ZA OCENJEVANJE**

**1. a in 1. b razred**

***Pripravile in načrtovale: Ravnatelj:***

***Učiteljica: Romana Rojko, 1. a Franc Gosak***

***Učiteljica: Suzana Kodrič, 1. b***

***Druga strokovna sodelavka: Mateja Biluš***

***Druga strokovna sodelavka: Zlatka Bravar***

**PISNO OCENJEVANJE:**- načrtovano in usklajeno je za vse oddelke razreda,  
- učenci in starši so ustrezno obveščeni,  
- pred ocenjevanjem se znanje pisno preveri,  
- starši in učenci so seznanjeni s kriteriji ocenjevanja.

**OPISNIK A:** Učenec obvlada vsa zahtevana znanja iz standardov in MMS, jih razume in povezuje.

**OPISNIK B:** Učenec dosega minimalne standarde znanja, določene v učnem načrtu, ali tudi nekaj temeljnih standardov znanja (nekatere ob

pomoči učitelja).

**OPISNIK C:** Učenec ne dosega minimalnih standardov znanja.

***Pri pisnem ocenjevanju znanja naloge zajemajo polovico znanj iz standardov in polovico znanj iz minimalnih standardov znanja.***

**USTNO OCENJEVANJE:**- učenci odgovarjajo na vprašanja iz tematskih sklopov, ki so zajeta v učnem načrtu za posamezen predmet,  
- starši in učenci so seznanjeni s kriteriji ocenjevanja.

***Pri ustnem ocenjevanju znanja vprašanja zajemajo polovico znanj iz standardov in polovico znanj iz minimalnih standardov znanja.***

KRITERIJI ZA OCENO:

**OPISNIK A:** Učenec obvlada vsa zahtevana znanja, jih razume in povezuje. Na vprašanja odgovarja samostojno, natančno, izvirno.  
*a) jasni, natančni, izvirni, samostojni odgovori –* ***cilj je dosežen***

**OPISNIK B:** Učenec na večino vprašanj odgovarja z malo ali nekaj pomoči učitelja. Nekatere podatke samo povzame, nekoliko manj smiselno vrednosti in povezuje.  
*b) v večini pravilno, v večini samostojno, nekaj napak, približno ustrezni odgovori, nekaj pomoči, podvprašanj –* ***cilj je delno dosežen***

**OPISNIK C:** Učenec ne dosega minimalnih standardov znanja.

*c) ni odgovora, neustrezen odgovor, kljub učiteljevi pomoči ne dosega minimalnih standardov znanja –* ***cilj ni dosežen***

**KRITERIJI OCENJEVANJA ZNANJA PRI SLOVENŠČINI, 1. razred**

*USTNO OCENJEVANJE ZNANJA*❖Merila in kriteriji za ocenjevanje so znani učencem in staršem.  
❖Merila za vrednotenje so pred ocenjevanjem ponovno izpostavljeni.  
❖V šolskem letu učenec pridobi najmanj 6 ocen.  
❖Ocenjujejo se znanja, ki so v naprej dogovorjena.

*STANDARDI ZNANJA za ocenjevanje*- Sodeluje v pogovoru.  
- Razume nebesedna sporočila iz svojega okolja.  
- Pravilno poimenuje bitja/predmete v svoji okolici ali na sliki.  
- Razume in doživlja poslušano/gledano umetnostno besedilo.  
- Zazna zvočnost pesmi.

- Samostojno govorno nastopi.  
- Pripoveduje in »bere« pravljice.  
- Sodeluje pri uprizoritvi krajših dramskih besedil.  
- Razume krajše govorjeno neumetnostno besedilo.  
- Prepozna in zapiše velike tiskane črke.

⇒*OPISNIKI*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Standardi znanja** | **Kriteriji:** | **Opisnik A** | | | **Opisnik B** | | | **Opisnik C** | | | |
| **1.SODELUJE V POGOVORU** Smiselno sodeluje v pogovoru, obvlada temeljna načela vljudnostnega pogovarjanja. | **- Vključevanje (sodelovanje) v pogovoru - Odziv na sogovorca**  **- Upošteva načela vljudnostnega pogovarjanja.** | V pogovor se aktivno in smiselno vključuje, vljudno in smiselno se odziva na sogovorca. Upošteva načela vljudnostnega pogovarjanja. | | | V pogovor se pogosto vključuje, v večini smiselno in vljudno se odziva na sogovorca. Z opominjanjem upošteva načela vljudnostnega pogovarjanja. | | | V pogovor se ne vključuje. Pasivno spremlja sogovorce. Ne upošteva načela vljudnostnega pogovarjanja. | | | |
| **- Vljudnost pri izražanju želje - Uporaba vikanja in tikanja** | Želje izrazi z upoštevanjem načrtovanih vljudnostnih izrazov, pozna in upošteva dogovorjena pravila vikanja/ tikanja. | Želje izrazi z upoštevanjem večine načrtovanih vljudnostnih izrazov. Pozna in v večini upošteva dogovorjena pravila vikanja in tikanja. Zaznava in upošteva popravke. | | | Večino načrtovanih vljudnostnih izrazov pove ob učiteljevi spodbudi. Občasno zazna in upošteva popravke. | | | Ne upošteva vljudnostnnih izrazov pri izrekanju želje, ne upošteva dogovorjenih pravil vikanja/tikanja. | | | |
| **2. RAZUME NEBESEDNA SPOROČILA IZ SVOJEGA OKOLJA (PIKTOGRAMI)** Razume slušna in vidna nebesedna sporočila (piktogrami). | **- »Branje« zapovedi, prepovedi, opozoril** | Natančno prepozna pomen nebesednih sporočil, zapovedi, prepovedi in opozoril. | | | V večini prepozna pomen nebesednih sporočil, zapovedi, prepovedi in opozoril. | | | Ne prepozna pomena nebesednih sporočil. | | | |
| **- Tvorjenje (risanje) zapovedi, prepovedi, opozoril** | Tvori smiselna in nazorna nebesedna sporočila. | Smiselno tvori večino nazornih nebesednih sporočil. | | | Delno/ob spodbudi tvori smiselna in nazorna nebesedna sporočila. | | | Tvori nesmiselna in nenazorna nebesedna sporočila | | | |
| **- Razumevanje nebesednih sporočil** | Razume nebesedna sporočila. | Razume večino nebesednih sporočil. | | | Delno/ob pomoči razume osnovna nebesedna sporočila. | | | Ne razume nebesednih sporočil. | | | |
| **3. PRAVILNO POIMENUJE BITJA/PREDMETE V SVOJI OKOLICI ALI NA SLIKI** Pravilno knjižno poimenuje predmete/bitja v svoji okolici in na sliki. Ustrezno knjižno tvori manjšalnice in določa ženski par moškemu. | **- Poimenovanje predmetov/bitij** | Pravilno knjižno poimenuje predmete/bitja v svoji okolici ali na sliki. | | | Pravilno knjižno poimenuje večino predmetov/bitij v svoji okolici in na sliki. Zaznava in v kasnejšem govoru upošteva popravke. | | | Predmete/bitja v svoji okolici ali na sliki poimenuje pogovorno. Ne zaznava oz. ne upošteva popravkov. | | | |
| **- Tvorba manjšalnic - Tvorba ženskega para moškemu** | Pravilno knjižno tvori načrtovane manjšalnice ter tvori ženski par moškemu. | Pravilno knjižno tvori večino načrtovanih manjšalnic ter ter v večini pravilno tvori ženski par moškemu. Zaznava in v kasnejšem govoru upošteva popravke. | | | Pravilno knjižno tvori nekaj manjšalnic, ob učiteljevi pomoči tvori ženski par moškemu. Zaznava popravke in jih nekaj upošteva | | | Manjšalnice tvori pogovorno, ne tvori manjšalnic, ob pomoči tvori ženski par moškemu. Ne upošteva popravkov. | | | |
| **4. RAZUME IN DOŽIVLJA POSLUŠANO/GLEDANO UMETNOSTNO BESEDILO** Pove temo, čas, kraj in glavne književne osebe. Loči dobre in slabe književne osebe. Govorno in likovno ustrezno izrazi razumevanje besedila. | **- Prepoznavanje teme književnega besedila - Določanje časa in kraja dogajanja - Poimenovanje glavnih književnih oseb** | | Samostojno in izvirno pove, o čem pripoveduje besedilo, kje in kdaj se je dogajalo, poimenuje glavne knj. osebe. | | | | V večini pove zahtevane podatke, pripoveduje v kratkih povedih. | | | Ne pove zahtevanih podatkov. |
| **- Ločevanje »dobrih« in »slabih« književnih oseb** | V književnem besedilu natančno loči »dobre« in »slabe« književne osebe. | | Loči večino »dobrih« in »slabih« književnih oseb. | | | | Ob učiteljevi pomoči razlikuje nekaj »dobrih« in »slabih« knj. oseb. | | | Ne razlikuje »dobrih« in »slabih« književnih oseb. |
| **- Izražanje domišljijsko čutne predstave dogajalnega prostora, časa, osebe (govorno in likovno)** | Govorno in likovno izvirno in ustrezno izrazi razumevanje besedila. | | Govorno in likovno ustrezno izrazi razumevanje besedila. | | | | Pripoveduje ob učiteljevih vprašanjih, odgovori so kratki, nezanesljivi, likovni izdelek vsebuje malo ustreznih elementov. | | | Ne odgovori na učiteljeva vprašanja, likovno izražanje ni v povezavi s temo. |
| **5. ZAZNA ZVOČNOST PESMI** Deklamira krajša ritmična besedila. Pozna besedilo pesmi. Posebej oblikovan govor ponazarja besedilo pesmi. | **- Memoriranje – poznavanje besedila** | | V celoti in natančno pozna besedilo pesmi. | | | | Besedilo pozna z nekaj napakami. | | | Ne pozna vsaj polovice pesmi. |
| **- Deklamiranje** | Pesem doživeto deklamira. | | Pesem v večini deklamira doživeto. | | | | Pesem deklamira nedoživeto. | | | Pesem deklamira nedoživeto. |
| Govor je razločen in primerno glasen. | | Govor je tekom deklamacije razločen in primerno glasen. | | | | Govor je tekom deklamacije delno razločen in glasen. | | | Govor tekom ni deklamacije glasen in je nerazločen. |
| **- Zaznavanje in doživljanje** | Uporablja posebej oblikovan govor, ki ponazarja razpoloženje pesmi. | | V večini uporablja posebej oblikovan govor, ki ponazarja razpoloženje pesmi. | | | | Delno uporablja posebej oblikovan govor, ki ponazarja razpoloženje pesmi. | | | Govor nima posebej oblikovan glede na razpoloženje pesmi. |
| **6. SAMOSTOJNO GOVORNO NASTOPI** Pripoveduje v skladu s temo (kar je doživel/videl/slišal). Pripoveduje podatke, ki ustrezajo naslovu. Govori razločno, tekoče, povezano. | **- Samostojnost** | | Samostojno govorno nastopi. | | | | V večini samostojno govorno nastopi. Pripoveduje ob nekaj dodatnih vprašanjih oz. nekaj spodbudah. | | | Govorno ne nastopi. |
| **- Ustreznost podatkov** | Pripoveduje podatke, ki ustrezajo naslovu sporočanja. | | Pripoveduje podatke, ki v večini ustrezajo naslovu sporočanja. | | | | Pripoveduje podatke, ki delno ustrezajo naslovu sporočanja. | | | Ne pripoveduje. |
| **- Govor** | Govori sproščeno, tekoče, dovolj glasno, razločno, zborno, naravno. | | Govori v večini sproščeno, v večini tekoče (nekaj premorov/prekinitev), v večini dovolj glasno, v večini razločno, v večini zborno, v večini naravno. | | | | Govori delno sproščeno, s premori, prekinitvami, tiho, manj/nerazločno, pogovorno, nenaravno. | | | Ne pripoveduje. |
| **7. SISTEMATIČNO RAZVIJA PREDOPISMENJEVALNE ZMOŽNOSTI**  Razvija predpisalne spretnosti | - Pravilna drža telesa in pisala  - Smer pisanja in risanja | | Obvlada pravilno držo telesa in pisala ter ima dobro razvite predpisalne zmožnosti. | | | | Ima slabše razvite predpisalne zmožnosti, drža telesa in pisala je dokaj dobro razvita. | | | Nima razvitih predpisalnih zmožnosti, drža telesa in pisala je okorna. |
| **8. PIPOVEDUJE IN »BERE« ZNANE PRAVLJICE** Pripoveduje pravljico/zgodbo ob slikah. Povedi postavi v smiselno zaporedje. Uporablja ustrezno besedišče. | **- »Branje« pravljice ob slikah - Pripovedovanje pravljice - Uporaba pravilnega zaporedja** | | | Samostojno pripoveduje zgodbo ob slikah/pravljico. Pripoveduje v pravilnem časovnem zaporedju. | | V večini samostojno pripoveduje zgodbo ob slikah/pravljico. V večini ustrezno uporablja pravilno časovno zaporedje. | | | Ne pripoveduje. | | | |
| **- Uporaba besedišča (značilne besede: nekoč, za devetimi gorami, princ...)** | Med pripovedovanjem uporabi bogato in polno besedišče, ki je značilno za pravljico. | | | Besedišče ustreza besedilni vrsti. | | Besedišče delno ustreza besedilni vrsti. | | | Ne pripoveduje. | | | |
| **9. SODELUJE PRI UPRIZORITVI KRAJŠIH DRAMSKIH BESEDIL** Sodeluje pri skupinski uprizoritvi. Pri ponazoritvi razpoloženja uporabi doživet govor. | **- Motivirano in suvereno odelovanje v skupinski uprizoritvi** | | | Samoiniciativno sodeluje v skupinski uprizoritvi. | | Ob spodbudah sodeluje v skupinski uprizoritvi. | | | Ne sodeluje v skupinski igri vlog. | | | |
| **- Oblikovanje govora (ponazoritev razpoloženja, primeren glas izbrani osebi)** | Pri ponazoritvi razpoloženja uporabi izviren in doživet govor. | | | Pri ponazoritvi razpoloženja posnema poznani govor. Govori doživeto/ v večini doživeto. | | Pri ponazoritvi razpoloženja uporabi svoj govor. Govori manj/ne izrazno. | | | Ne sodeluje. | | | |
| **10. POSLUŠA IN RAZUME KRAJŠE  NEUMETNOSTNO BESEDILO** Ustrezno povzame bistvene podatke iz govorjenih/poslušanih opisovalnih besedil (opis osebe/ predmeta/ živali/rastline/ dogodka/ obvestila/ vabila/čestitke. | **- Povzemanje bistvenih podatkov** | | | Pravilno povzame vse bistvene podatke. | | Pri povzemanju bistvenih podatkov potrebuje učiteljevo usmerjanje. | | | Nepravilno povzame, ne povzame. | | | |
| **11. PREPOZNA IN ZAPIŠE VELIKE TISKANE ČRKE** Prepozna in zapiše vse velike tiskane črke v pravilni smeri, obliki in velikosti. | **- Prepoznavanje velikih tiskanih črk** | | | Natančno prepozna vse velike tiskane črke. | | Prepozna vse velike tiskane črke, posamezne prepozna s pomočjo slikovnega prikaza. | | | Ob slikovnem prikazu ne prepozna večine velikih tiskanih črk. | | | |
|  | **- Zapisovanje velikih tiskanih črk v pravilni smeri, obliki in velikosti** | | | Po nareku zapiše vse velike tiskane črke v pravilni smeri, obliki in velikosti. | | Po nareku zapiše vse velike tiskane črke, pri posameznih si pomaga s slikovnim prikazom. V večini jih zapiše v pravilni smeri, obliki in velikosti. | | | Po nareku ne zapiše večine velikih tiskanih črk, tudi ob slikovnem ponazorilu. | | | |

**KRITERIJI OCENJEVANJA ZNANJA PRI MATEMATIKI, 1. razred**

*OCENJEVANJE ZNANJA*❖Merila in kriteriji za ocenjevanje so znani učencem in staršem.  
❖Merila za vrednotenje so pred ocenjevanjem ponovno izpostavljeni.  
❖V šolskem letu učenec pridobi najmanj 6 ocen.  
❖Ocenjujejo se znanja, ki so v naprej dogovorjena.  
❖V vsakem polletju so učenci vsaj enkrat pisno ocenjeni.  
❖Pred pisnim ocenjevanjem poteka utrjevanje, preverjanje in povratna informacija.  
❖O datumu in temi pisnega ocenjevanja so starši in učenci ustrezno obveščeni.

**OPISNIK A:** Učenec obvlada vsa zahtevana znanja iz standardov in MS, jih razume in povezuje.  
**OPISNIK B:** Učenec obvlada večino znanj iz standardov ter vsa iz MS (nekatere ob pomoči učitelja).  
**OPISNIK C:** Učenec ne dosega minimalnih standardov znanja.

***Pri pisnem ocenjevanju znanja naloge zajemajo polovico znanj iz standardov in polovico znanj iz minimalnih standardov znanja.***

*STANDARDI ZNANJA za ocenjevanje*- Se orientira v prostoru in na ravnini.  
- Prepozna, nadaljuje in oblikuje vzorec.  
- Razporedi elemente po več lastnostih, in razporeditev prikaže s preglednico in prikazom.  
- Pozna osnovne geometrijske oblike in jih opiše (MS Prepozna osnovne geometrijske oblike).  
- Sešteva in odšteva v množici naravnih števil do 10. (MS)  
- Pozna in uporablja računski operaciji seštevanje in odštevanje.  
- Reši besedilne naloge iz vsakdanjega življenja.  
- Šteje, bere, zapiše in primerja naravna števila do 20. (MS)  
- Bere podatke iz preglednic in prikazov.

⇒*OPISNIKI*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Standard znanja:** | **Kriteriji:** | | | **Opisnik A** | | **Opisnik B** | | | | **Opisnik C** | | |
| **1. SE ORIENTIRA V PROSTORU IN NA RAVNINI** Opredeli položaj predmeta glede na sebe oz. druge in se pri opisu položajev pravilno izraža. | **- Opredelitev položaja predmeta glede na sebe oz. druge - Premikanje po prostoru po navodilih - Orientacija na ravnini (na listu) in razum. pojmov** (zgoraj/spodaj, pod/nad, levo/desno, ob, na, v), **oblik. navodil - Reševanje labirintov, mrež - strategija reševanja** | | | Natančno opredeli položaj predmeta, po navodilih se zanesljivo premika po prostoru in na ravnini. Samostojno oblikuje navodila in se pri opisu položajev pravilno izraža. Pozna in razume načrtovane pojme. | | V večini ustrezno opredeli položaj predmeta ter se v večini pravilno premika po prostoru in na ravnini. Oblikuje že poznana navodila in se pri opisu položajev v večini pravilno izraža. Pozna in v večini razume načrtovane pojme. | | | | Se ne izraža, ne opredeli osnovnih položajev. Pri premikanju po prostoru in na ravnini potrebuje ind. pomoč. Ne pozna osnovnih načrtovanih pojmov. | | |
| **2. PREPOZNA, NADALJUJE IN OBLIKUJE VZOREC** Prepozna, nadaljuje in oblikuje slikovni in geometrijski vzorec. | **- Prepoznavanje pravila v slikovnem in geometrijskem vzorcu, nadaljevanje vzorca - Oblikovanje slikovnih in geometrijskih vzorcev** | | Prepozna pravilo v slikovnem in geometrijskem vzorcu in ga natančno nadaljuje. Samostojno oblikuje zaprte in odprte vzorce. | | | | V večini prepozna pravilo v slikovnem in geometrijskem vzorcu in ga pravilno nadaljuje. Oblikuje osnovne vzorce. | | Ne prepozna pravila, vzorca ne nadaljuje. | | |
| **3. RAZPOREDI ELEMENTE PO eni ali VEČ LASTNOSTIH IN RAZPOREDITEV PRIKAŽE S PREGLEDNICO IN PRIKAZOM** Razporedi elemente po eni ali več lastnostih in razporeditev prikaže s preglednico in prikazom. | **- Uporaba izrazov** (večji, manjši, daljši, krajši, prej, potem), **primerjanje, razvrščanje, ugot. lastnosti - Zapis odnosa s puščičnim diagramom - Razporejanje glede na eno lastnost - Odkrivanje in ubesedovanje kriterija - Ponazoritev s preglednico in različnimi prikazi** | | Razume in pravilno uporablja izraze večji, manjši, daljši, krajši, prej in potem. Natančno zapiše odnos s puščičnim diagramom ter pravilno razporedi elemente glede na eno lastnost. Pravilno razvršča elemente po danem kriteriju, odkriva in ubesedi kriterij. Razporeditev pravilno prikaže z različnimi preglednicami in prikazi. | | | | Pravilno uporablja izraze večji, manjši, daljši, krajši, prej in potem. V večini pravilno zapiše odnos s puščičnim diagramom ter razporedi elemente glede na eno lastnost. V večini pravilno razvršča elemente po danem kriteriju, pozna kriterij. Razporeditev pravilno prikaže z osnovnimi preglednicami in prikazi. | | Uporaba izrazov je neustrezna. Razvršča le nekaj elementov ob dodatnih ponazorilih in ind. pomoči. Pri ponazoritvi osnovnih preglednic in prikazov potrebuje ind. pomoč. | | |
| **4. POZNA OSNOVNE GEOMETRIJSKE OBLIKE IN JIH OPIŠE (MS prepozna osnovne geometrijske oblike)** Prepozna, poimenuje in opisuje geom. telesa, like in črte . Izdela modele teles in likov. Like in črte riše prostoročno in s šablono. | **- Prepoznavanje, poimenovanje, opisovanje** osn. geom. oblik v življ. situacijah: **telesa, liki, črte - Izdelava** modelov teles in likov **- Uporaba** geometrijsk. orodja (šablona) pri risanju črt in likov | | Natančno prepozna, poimenuje in opisuje načrtovana geom. telesa, like in črte. Like in črte natančno nariše prostoročno in s šablono. | | | | Prepozna, poimenuje in opisuje načrtovana geom. telesa, like in črte. Like in črte nariše prostoročno in s šablono. | | Nepravilno poimenuje načrtovana geom. telesa, like in črte. Like in črte neustrezno nariše prostoročno in s šablono, | | |
| **5. SEŠTEVA IN ODŠTEVA V MNOŽICI NARAVNIH ŠTEVIL DO 10 (MS)** Šteje, zapiše in bere števila do 10, jih ureja po velikosti, primerja, prepozna in nadaljuje zaporedje, določa predh. in naslednik danega števila. Sešteva in odšteva v množici naravnih števil do 10. | **- Štetje, zapisovanje, branje**  **- oceni število premetov v množici, - Urejanje, po velikosti, primerjanje, prepozn. in nadalj. zaporedja, določanje predh. in naslednika**  **- pravilnost navajanja vsot na simbolnem nivoju (pri prehod u na konkretnem nivoju)**  **- pravilnost navajanja razlik na simbolnem nivoju (pri prehod u na konkretnem nivoju)**  **- pravilnost izvajanja postopka seštevanja (pri prehodu na konkretnem nivoju)**  **pravilnost izvajanja postopka odštevanja(pri prehodu na konkretnem nivoju) - Seštevanje in odštevanje vklj. s št. 0** | Pravilno šteje, zapiše, bere, oceni, ureja in primerja števila do 10. Prepozna, razume in ustrezno nadaljuje zaporedja, natančno določi predhodnik in naslednik. Natančno določi predhodnik in naslednik. Zanesljivo sešteva in odšteva v množici naravnih števil do 10, vključno s številom 0. | | | Pravilno šteje, zapiše, bere, oceni, ureja in primerja števila do 10. V večini prepozna in nadaljuje zaporedja, določi predhodnik in naslednik. V večini pravilno sešteva in odšteva v množici naravnih števil do 10, vključno s številom 0. | | | Ne pozna števil do 10, zaporedij ne nadaljuje. Ne sešteva in odšteva v množici naravnih števil do 10. | | |
| **6. POZNA IN UPORABLJA RAČUNSKI OPERACIJI SEŠTEVANJE IN ODŠTEVANJE** Pri reševanju problemov izbere ustrezno računsko operacijo in postopek, zapiše ustrezen račun, reši nalogo in preveri podatke. | **- Razumevanje problemske situacije - Uporaba računske operacije pri reševanju problemov** | Pravilno izbere in uporabi računski operaciji seštevanje in odštevanje, zapiše ustrezen račun in ga pravilno reši. | | | Pozna računski operaciji seštevanje in odštevanje, v večini izbere ustrezen račun in ga reši. | | | Ne razlikuje računskih operacij. | | |
| **7. REŠI BESEDILNE NALOGE IZ VSAKDANJEGA ŽIVLJENJA** Predstavi problemsko situacijo, razlikuje osnovne podatke in uporablja različne strategije reševanja. | **- Predstavitev problema - Razlikovanje podatkov** (besedilo, podatki, vprašanje, reševanje, odgovor) **- Uporaba strategij** | Pri reševanju besedilne naloge razlikuje načrtovane podatke, uporablja različne strategije reševanja, nalogo ustrezno reši in oblikuje odgovor. | | | Pri reševanju besedilne naloge v večini razlikuje načrtovane podatke, uporablja nekatere znane strategije reševanja, nalogo v večini ustrezno reši, ob spodbudi pove odgovor. | | | Ne razlikuje računskih operacij. | | |

|  |  |  |  |  |
| --- | --- | --- | --- | --- |
| **8. ŠTEJE, BERE, ZAPIŠE IN PRIMERJA NARAVNA ŠTEVILA DO 20 (MS)** - Šteje, zapiše in bere števila do 20 vklj. s št. 0, jih ureja po velikosti, primerja, prepozna in nadaljuje zaporedje, določa predh. in naslednik danega števila. | **- Štetje, zapisovanje, branje - Urejanje po velikosti, primerjanje, prepozn. in nadalj. zaporedja, določanje predh. in naslednika** | Pravilno šteje, zapiše, bere, ureja in primerja števila do 20. Prepozna, razume in ustrezno nadaljuje zaporedja, natančno določi predhodnik in naslednik. | Pravilno šteje, zapiše, bere, ureja in primerja števila do 20. V večini prepozna in nadaljuje zaporedja, določi predhodnik in naslednik. | Ne pozna števil do 20, zaporedij ne nadaljuje. |
| **9. BERE PODATKE IZ PREGLEDNIC IN PRIKAZOV** - Predstavi in bere podatke, uporabi dano preglednico in prikaz. | **- Predstavitev podatkov z dano preglednico in s figurnim prikazom** (vrstični, stolpični) **- Branje preglednic in prikazov** | Predstavi in zanesljivo bere podatke iz preglednic in prikazov. | Predstavi in bere podatke iz večine načrtovanih preglednic in prikazov. | Ne predstavi, ne bere. |

**KRITERIJI OCENJEVANJA ZNANJA PRI SPOZNAVANJU OKOLJA, 1. razred**

*USTNO OCENJEVANJE ZNANJA*

❖Merila in kriteriji za ocenjevanje so znani učencem in staršem.  
❖Merila za vrednotenje so pred ocenjevanjem ponovno izpostavljeni.  
❖V šolskem letu učenec pridobi najmanj 6 ocen.  
❖Ocenjujejo se znanja, ki so v naprej dogovorjena.

*STANDARDI ZNANJA za ocenjevanje*- Se predstavi z osnovnimi osebnimi podatki.  
- Se orientira v šoli, poimenuje šolske prostore.  
- Razume pravila in se po njih ravna.  
- Prepozna in oriše družinske skupnosti, poimenuje družinske člane.  
- Smiselno uporablja nekatere izraze za opredeljevanje časa.  
- Razvršča predmete iz žive in nežive narave in snovi.  
- Opisuje snovi, predmete, gibanje, vreme, rastline, živali in okolico in pri tem uporablja ustrezno besedišče.  
- Ravna po pravilih, ki veljajo za pešce v prometu.

**Kriteriji za ustno ocenjevanje znanja:**

**OPISNIK A:** Učenec obvlada vsa zahtevana znanja, jih razume in povezuje. Na vprašanja odgovarja samostojno, natančno, izvirno.  
*Učni cilj je dosežen.*

**OPISNIK B:** Učenec na večino vprašanj odgovarja z malo ali nekaj pomoči učitelja. Nekatere podatke samo povzame, nekoliko manj smiselno  
vrednosti in povezuje. *Učni cilj je delno dosežen.*

**OPISNIK C:** Učenec ne dosega minimalnih standardov znanja. *Ni odgovora, neustrezen odgovor, kljub učiteljevi pomoči ne dosega minimalnih  
standardov znanja. Učni cilj ni dosežen.*

⇒*OPISNIKI*

|  |  |  |  |  |
| --- | --- | --- | --- | --- |
| **Standardi znanja** | **Kriteriji:** | **Opisnik A** | **Opisnik B** | **Opisnik C** |
| **1. SE PREDSTAVI Z OSNOVNIMI OSEBNIMI PODATKI.** | **- Zna se predstaviti z ustreznim besediščem ( pove ime in priimek, svoj naslov, in kraj, kjer stanuje).** | Osnovne podatke navede natančno in zanesljivo. Zna jih uporabiti v novi situaciji. | Navede le nekatere osnovne osebne podatke. V novi situaciji jih delno/ne uporabi. | Osnovnih osebnih podatkov ne navede. |
| **2. SE ORIENTIRA V ŠOLI, POIMENUJE ŠOLSKE PROSTORE.** | **- Poznavanje pojmov (osnovni podatki o šoli, delavci šole in prostori v šoli ter njihova namembnost) - Orientacija v šoli** | Pravilno poimenuje šolske prostore. Zna se orientirati po šoli. To utemeljuje z načrtom do danega prostora. | Šolske prostore poimenuje ob učiteljevih vprašanjih. Ob pomoči se orientira do nekaterih šolskih prostorov. | Nepravilno poimenuje šolske prostore in se ne orientira po šoli. |
| **3. RAZUME PRAVILA IN SE PO NJIH RAVNA.** | **- Razumevanje in upoštevanje pravil/ navodil** | Razume navodila in jih upošteva v novih situacijah. | Navodila prepozna, upošteva jih občasno. | Pri upoštevanju navodil ravna v skladu z doseganjem lastnih interesov. |
| **4. PREPOZNA IN ORIŠE DRUŽINSKE SKUPNOSTI, POIMENUJE DRUŽINSKE ČLANE.** | **- Našteje in na sliki prepozna, za kakšne družine gre (tričlanska, štiričlanska, enostarševska).**  **- Z ustreznim besediščem poimenuje družinske člane in uporablja izraze (brat, sestra, starši, stari starši, otrok, sin, hčerka).** | Poimenuje družinske člane, prepozna in oriše družinske skupnosti in med njimi poišče podobnosti in razlike. | Našteje člane svoje družine. Ob vodenju prepozna različne družinske skupnosti in jih opiše. | Ne poimenuje družinskih članov in ne prepozna družinskih skupnosti. |
| **5. SMISELNO UPORABLJA NEKATERE IZRAZE ZA OPREDELJEVANJE ČASA.** | **- Poznavanje pojmov - Časovna orientiranost**  **- Smiselno uporablja nekatere izraze za opredeljevanje časa (danes, včeraj, jutri, prej, potem)** | Smiselno uporablja osnovne izraze za opredeljevanje časa in ovrednoti pravilnost le teh v novi situaciji. | Pozna osnovne pojme za opredeljevanje časa in jih v večini pravilno uporabi v novi situaciji. | Nesmiselno uporablja izraze za opredeljevanje časa. |
| **6. RAZVRŠČA PREDMETE IZ ŽIVE IN NEŽIVE NARAVE IN SNOVI.** | **- Prepoznavanje kriterija razvrščanja** | Razvršča predmete iz žive in nežive narave in snovi ter oblikuje svoj kriterij razvrščanja. | Razvršča predmete iz žive in nežive narave in snovi, kriterija ne utemelji. | Predmete iz žive in nežive narave in snovi ne razvršča. |
| **7. OPISUJE SNOVI, PREDMETE, GIBANJE, VREME, RASTLINE, ŽIVALI IN OKOLICO IN PRI TEM UPORABLJA USTREZNO BESEDIŠČE.** | **- Poznavanje pojmov - Uporaba naravoslovnih pojmov pri opisovanju**  **- Poznavanje značilnosti in sprememb v okolju v različnih letnih časih**  **- Prepozna in opiše življenjski prostor vrt, polje, gozd, sadovnjak, vinograd in poimenuje živali in rastline.**  **- Pozna in poveže živa bitja in njihova življenjska okolja,**  **- Našteje nekaj praznikov v letnem času** | Pri opisovanju predmetov, gibanja, vremena, rastlin, živali in okolice, uporablja naravoslovne pojme in jih med seboj primerja.  Našteje in opiše značilnosti in spremembe v različnih letnih časih. Prepozna in poveže življenjska okolja in živa bitja. Našteje nekaj praznikov. | Opiše snovi, predmete, gibanje, vreme, rastline, živali in okolico. Uporablja besedišče iz svojega okolja. Našteje značilnosti, ki jih opazimo v določenem letnem času. Prepozna življenjska okolja. Ve, da so nekateri dnevi v letu pomembnejši – imenujemo jih prazniki. | Pri opisovanju predmetov, gibanja, vremena, rastlin, živali in okolice, uporablja neustrezno besedišče. V letnem času ne opazi sprememb. Opazuje življenjska okolja brez opisovanja. |
| **8. RAVNA PO PRAVILIH, KI VELJAJO ZA PEŠCE V PROMETU.** | **- Poznavanje prometnih pravil za pešce - Upoštevanje pravil**  **- Opiše varno pot v šolo ter prometna pravila, ki veljajo za pešce (kje hodi pešec, kje skupina, kje se prečka cesta).**  **- Z ustreznim besediščem opiše, kaj mora nositi, da je v prometu viden.**  **- Uporaba rumene rutice.** | Z lastno aktivnostjo prikaže ravnanje po pravilih, ki veljajo za pešce v prometu. | Ima interes za ravnanje po pravilih, ki veljajo za pešce v prometu. Delno jih uspe upoštevati. | Pri upoštevanju in poznavanju pravil za pešce v prometu ravna v skladu doseganja lastnih interesov. |

**KRITERIJI OCENJEVANJA ZNANJA PRI LIKOVNOSTI UMETNOSTI, 1. razred**

*OCENJEVANJE LIKOVNE DEJAVNOSTI, IZDELKA*❖Likovna dejavnost učenca se spremlja skozi vse leto.  
❖Likovni motivi so izbrani tako, da temeljijo na predstavah učenčevega doživljajskega sveta.  
❖Merila in kriteriji za ocenjevanje so znani učencem in staršem.  
❖Merila za vrednotenje izdelka so pred pričetkom dela ponovno izpostavljeni.  
❖V šolskem letu učenec pridobi najmanj 4 ocene.  
❖Ocenjujejo se izdelki, za katere se vnaprej dogovorimo.

*STANDARDI ZNANJA*- Se spontano, doživeto in igrivo likovno izraža. (Pri uporabi motiva izkaže likovni spomin in predstave.)  
- Uporabi obravnavane likovne materiale in orodja. (Poimenuje in loči osnovne materiale in orodja. Po predstavljenih postopkih izvaja preproste likovne tehnike.)  
- Izkazuje sposobnost opazovanja in v likovni izdelek vnaša podrobnosti. (Uporabi raznolikost črt, barv, oblik, elementov. Zna zapolniti omejen  
prostor.)  
- V likovnih izdelkih izkazuje poznavanje in razumevanje obravnavanih likovnih pojmov. (Poimenuje in razlikuje osnovne risarske, slikarske,  
grafične pojme.)

⇒*OPISNIKI*  
- *RISANJE*

|  |  |  |  |
| --- | --- | --- | --- |
| **Kriteriji:** | **Opisnik A** | **Opisnik B** | **Opisnik C** |
| **Sestava in uravnoteženost risarske kompozicije** | Učenec kompozicijo uravnoteži glede na gostoto, debelino, smer in dolžino črt. Zaporedje elementov je ritmično. | Učenec kompozicijo uravnoteži glede na gostoto, debelino, smer in dolžino črt. Zaporedje elementov je delno ritmično. | Učenec ne dokonča kompozicije, uporaba črt je naključna. |
| **Uporaba in kombinacija različnih črt glede na smer, obliko, debelino, gostoto in svetlobni kontrast** | Učenčeva risba je sproščena ter dokazuje razumevanje in sposobnost uporabe različnih vrst črt. | Učenec potrebuje več učiteljeve spodbude, risba dokazuje zadovoljivo razumevanje in uporabo različnih črt. | Kljub učiteljevi spodbudi učencu ne uspe v risbi dokazati nikakršnega razumevanja in sposobnosti uporabe različnih črt. |
| **Izbira likovnega motiva** | Učenčeva risba je zelo domiselna in ustvarjalna ter izraža močno doživetost. | Risba ne kaže posebne domišljije ali ustvarjalnosti, izraznost je le rahlo nakazana. | Kljub učiteljevi spodbudi učencu ne uspe izdelati risbe, ki bi vsebovala vsaj kanček domišljije ali izraznosti. |
| **Izvedba likovne tehnike** | Učenčeva risba kaže ustrezno in domiselno uporabo orodja (svinčnik, oglje, črni flomaster) in je dovršena. | Pri uporabi orodja se kažejo določene pomanjkljivosti. Risba ne vzbuja občutka dovršenosti. | Kljub učiteljevi spodbudi učenec neustrezno uporablja orodje, je ne koncentriran ter risbe kljub temu, da je imel dovolj časa, ne dokonča. |
| **Razumevanje risarskih pojmov** | V izdelku pokaže, da razume pojme (točka, linija, risba, risanje, podlaga, material, pripomoček). | Pri opisu in opazovanju izdelkov pokaže, da delno razume pojme (točka, linija, risba, risanje, podlaga, material, pripomoček). | Pri opazovanju izdelkov pokaže, da slabo razume risarske pojme. Pri opisovanju jih ne uporablja. |

- *SLIKANJE*

|  |  |  |  |  |  |  |
| --- | --- | --- | --- | --- | --- | --- |
| **Kriteriji:** | **Opisnik A** | | **Opisnik B** | **Opisnik C** | | |
| **Razlikovanje barv na umetniških delih** (odvisno od likovnega problema; temne/svetle, žive/umirjene,…) | Učenec opiše dela in primerja uporabo barv. | | Učenec prepozna glavne razlike med umetniškimi deli. | Učenec ne opazi razlike med barvami na delih. | | |
| **Ustreznost uporabe barv** (odvisno od likovnega problema; temne/svetle, žive/umirjene,…) | Učenec prepričljivo uporabi zahtevane barve. | | Učenec išče možnost uporabe barv in potrebuje učiteljevo potrditev. | Učenec ne uporabi ustreznih barv. | | |
| **Uporaba in kombinacija različnih barv** | Učenčeva slika je sproščena ter dokazuje razumevanje in sposobnost uporabe različnih barv. | Učenec potrebuje več učiteljeve spodbude, slika dokazuje zadovoljivo razumevanje in uporabo barv. | | | Kljub učiteljevi spodbudi učencu ne uspe v sliki dokazati nikakršnega razumevanja in sposobnosti uporabe barv. |
| **Izvedba likovnega motiva** | Učenčeva slika je zelo domiselna in ustvarjalna ter izraža močno doživetost. | Slika ne kaže posebne domišljije ali ustvarjalnosti, izraznost je le rahlo opazna. | | | Kljub učiteljevi spodbudi učencu ne uspe izdelati slike, ki bi vsebovala vsaj kanček domišljije ali izraznosti. |
| **Izvedba likovne tehnike** | Učenčeva slika kaže ustrezno in domiselno uporabo orodja (vodene barvice, flomastri, barvice, voščenke, kolaž papir) in je dovršena. | Pri uporabi orodja se kažejo določene pomanjkljivosti. Slika ne vzbuja občutka dovršenosti. | | | Kljub učiteljevi spodbudi učenec neustrezno uporablja orodje, je ne koncentriran ter slike kljub temu, da je imel dovolj časa, ne dokonča. |
| **Razumevanje slikarskih pojmov** | V izdelku pokaže, da razume pojme (barva, ploskev mešanje barv, svetle, temne barve, slikanje, slika, podlaga, materiali, pripomočki). | Pri opisu in opazovanju izdelkov pokaže, da razume nekaj pojmov (barva, ploskev mešanje barv, svetle, temne barve, slikanje, slika, podlaga, materiali, pripomočki). | | | Pri opazovanju izdelkov pokaže, da slabo razume slikarske pojme. Pri opisovanju jih ne uporablja. |

*- GRAFIKA*

|  |  |  |  |
| --- | --- | --- | --- |
| **Kriteriji:** | **Opisnik A** | **Opisnik B** | **Opisnik C** |
| **Poznavanje in razumevanje pojmov** | Učenec s svojim izdelkom v celoti dokaže razumevanje pojma tiskarstvo-grafika. | Učenec naredi zadovoljiv izdelek, iz katerega je razvidno poznavanje pojma grafika. | Učenec ne razume pojma. |
| **Izdelava matrice** | Elemente (matrico) izdela in jih razporedi v pravilni ritmični vzorec. | Pri izdelavi elementov in ritmičnem razporejanju potrebuje pomoč. | Elementov ni. |
| **Izvedba likovne tehnike** | Pri izvedbi tehnike je natančen in učinkovit, pazi na čistost grafičnega lista. | Pri izvedbi tehnike je nenatančen in neučinkovit. | Kljub učiteljevi spodbudi učencu ne uspe izdelati slike, ki bi vsebovala vsaj kanček domišljije ali izraznosti. |
| **Izvedba likovnega motiva** | Pri izvedbi likovnega motiva je ustvarjalen, izviren in domiseln. | Pri izvedbi likovnega motiva povzema ideje drugih. | Kljub učiteljevi spodbudi učenec neustrezno uporablja orodje, je ne koncentriran ter slike kljub temu, da je imel dovolj časa, ne dokonča. |
| **Razumevanje pojmov s področja grafike** | Pozna pojma tiskanje in odtis. | Pri opazovanju in opisovanju dokazuje, da delno pozna pojma tiskanje in odtis. | Pri opazovanju izdelkov pokaže, da slabo razume pojme s področja grafike Pri opisovanju jih ne uporablja. |

*- RISANJE, SLIKANJE, GRAFIKA*

|  |  |  |  |
| --- | --- | --- | --- |
| **Likovno izražanje** | Spontano likovno izražanje. | Likovno izražanje je omejeno. | Likovno izražanje je močno omejeno. |

**KRITERIJI OCENJEVANJA ZNANJA PRI GLASBENI UMETNOSTI, 1. razred**

*OCENJEVANJE ZNANJA GLASBENE UMETNOSTI*❖Merila in kriteriji za ocenjevanje so znani učencem in staršem.  
❖V šolskem letu učenec pridobi najmanj 4 ocene.  
Ocenjevanje znanja predstavlja vrednotenje doseganja ciljev in standardov glasbenega izvajanja, ustvarjanja in poslušanja ter razumevanje in  
uporabo glasbenih pojmov.

*STANDARDI ZNANJA za ocenjevanje*- Zna enakomerno izrekati ritmična besedila. (*IZVAJANJE* – ritmična izreka)  
- Doživljajsko in zbrano posluša krajše glasbene vsebine. (*POSLUŠANJE* – glasbenih vsebin)  
- Posnema ritmične in melodične vzorce. (IZVAJANJE – igranje na glasbila)  
- Poje repertoar ljudskih, umetnih, domačih ter tujih pesmi. (*IZVAJANJE* – petje pesmi)  
- Ustvarjalno izraža glasbena doživetja in predstave v likovni, besedni in gibalni komunikaciji. (*USTVARJANJE* – gibalna, likovna in ritmična  
ustvarjalnost)  
- Razvija glasbeno mišljenje in analitično zaznava odnose v lastnostih tonov kot glasnejši – tišji, višji – nižji. (*USTVARJANJE* – prepoznavanje  
zaznavanja odnosov)  
- Razume in uporablja glasbene pojme *(POSLUŠANJE* – poznavanje glasbenih pojmov)

⇒*OPISNIKI*

|  |  |  |  |  |
| --- | --- | --- | --- | --- |
| **Standardi znanja** | **Kriteriji:** | **Opisnik A** | **Opisnik B** | **Opisnik C** |
| **Zna enakomerno izrekati ritmična besedila.** | - ritmičnost izreke besedila - povezava ritmične izreke z gibi | Ritmično izreko besedil (izštevanke, uganke, imena), ustvarjalno poveže z gibi (korakanje, ploskanje, tleskanje). | Ritmično izreko besedil (izštevanke, uganke, imen), delno enakomerno poveže z gibi. | Neritmično izreko izštevanke poveže z neusklajenimi gibi. |
| **Doživljajsko in zbrano posluša krajše glasbene vsebine.** | **-** zbrano in doživljajsko poslušanje - povezava slišanega z ustreznim naslovom | Krajše glasbene vsebine posluša zbrano in doživljajsko. Slišano skladbo poveže z ustreznim naslovom. | Krajše glasbene vsebine posluša manj zbrano in doživljajsko. | Poslušanju krajših skladb ne sledi. |
| **Posnema ritmične in melodične vzorce.** | - drža inštrumenta | S pravilno držo inštrumenta ustvarjalno igra na glasbila preproste spremljave in krajše ritmične vzorce. | S pravilno držo inštrumenta delno ustrezno igra na glasbila preproste in krajše ritmične vzorce. | Z nepravilno držo inštrumenta neustrezno igra krajše ritmične vzorce. |
| **Poje repertoar ljudskih, umetnih, domačih ter tujih pesmi.** | - ritmična ustreznost - melodična ustreznost - poznavanje besedila - interpretacija | Individualno doživeto, ritmično in melodično ustrezno, poje repertoar ljudskih, umetnih, domačih in tujih pesmi. | Sledi repertoarju ljudskih, umetnih, domačih in tujih pesmi. Pripeva v skupini, ritmično in melodično delno ustrezno. | Repertoarju ljudskih, umetnih, domačih in tujih pesmi ne sledi. |
| **Ustvarjalno izraža glasbena doživetja in predstave v likovni, besedni in gibalni komunikaciji.** | - skladnost giba z ritmom in vsebino - spontanost - izvirnost - likovna ustreznost | Glasbena doživetja in predstave spontano, izvirno in ustvarjalno izraža s skladnimi gibi, ritmom in likovnim izražanjem. | Glasbena doživetja in predstave izraža z likovno ustvarjalnostjo. | V izvajanje glasbenih doživetij in predstav se ne vključuje. |
| **Razvija glasbeno mišljenje in analitično zaznava odnose v lastnostih tonov kot glasnejši – tišji, višji – nižji.** | - prepoznavanje glasnejši tišji - prepoznavanje višji - nižji | V celoti pravilno zaznava odnose v lastnostih tona (glasnejši – tišji, višji – nižji, daljši – krajši). | Ob ponovnem poslušanju delno pravilno zaznava odnose v lastnostih tona (glasnejši – tišji, višji – nižji, daljši – krajši). | Odnose v lastnostih tona (glasnejši – tišji, višji – nižji, daljši – krajši) ne zaznava. |
| **Razume in uporablja glasbene pojme** | **-** poznavanje pojmov (pevec, pesem, pevski zbor, zborovodja, skladba, orkester, dirigent) | Poznavanje glasbenih pojmov (pevec, pesem, pevski zbor, zborovodja, skladba, orkester, dirigent) prikaže z ustrezno uporabo. | Razume in uporablja nekaj glasbenih pojmov (pevec, pesem, pevski zbor). | Glasbenih pojmov ne pozna in ne uporablja. |

**KRITERIJI OCENJEVANJA ZNANJA PRI ŠPORTU, 1. razred**

*OCENJEVANJE ZNANJA ŠPORTA*❖Merila in kriteriji za ocenjevanje so znani učencem in staršem.  
❖V šolskem letu učenec pridobi najmanj 6 ocen.

*STANDARDI ZNANJA za ocenjevanje*- Sproščeno izvaja naravne oblike gibanja.  
- Pozna rajalne igre, zapleše tri preproste otroške plese.  
- Upošteva pravila izbranih elementarnih iger in športnega obnašanja.  
- Učenec je prilagojen na vodo in preplava 15 m.  
- Hodi in skače po ožji površini/klopi.  
- Pravilno vrže žogico ali žvižgača z eno roko z mesta.  
- Z roko, nogo ali palico vodi in podaja žogo.  
- Učenec izvede odriv in drsenje na obeh in eni nogi ter se ustavi.  
- Pozna osnovna pravila varnosti na drsališču, igrišču, v telovadnici in bazenu.

⇒*OPISNIKI*

|  |  |  |  |  |
| --- | --- | --- | --- | --- |
| **Standard znanja:** | **Kriteriji:** | **Opisnik A** | **Opisnik B** | **Opisnik C** |
| **Sproščeno izvaja naravne oblike gibanja**. | −izvaja naravne oblike gibanja: različne oblike hoje, teka, lazenja, plazenja)  - skladnost −sproščenost −tempo | V različnih smereh in tempu sproščeno in s skladnimi gibi izvaja vse oblike naravnega gibanja | Naravne oblike gibanja izvaja v različnem tempu, manj sproščeno in z delno skladnimi gibi. | V počasnem/hitrem tempu nesproščeno in z neusklajenimi gibi izvaja osnovne oblike naravnega gibanja. |
| **Pozna rajalne igre, zapleše tri preproste otroške plese.** | −zaporedje korakov −upoštevanje ritma −upoštevanje skupine/soplesalca | V pravilnem zaporedju korakov, ob upoštevanju ritma, skupine in teoretičnih pojmov, zapleše tri preproste otroške plese. Pozna rajalne igre in se vanje ustvarjalno vključuje. | V delno pravilnem zaporedju korakov, upoštevanju ritma, teoretičnih pojmov, soplesalcev in ob dodatni spodbudi učitelja zapleše tri preproste otroške plese. Pozna in sodeluje v rajalnih igrah. | V otroške plese in rajalne igre se ne vključuje. |
| **Upošteva pravila izbranih elementarnih iger in športnega obnašanja.** | −upoštevanje pravil iger | Z lastno aktivnostjo pokaže dosledno upoštevanje pravil preprostih iger. | Sledi pravilom preprostih iger, upošteva jih občasno. | Pri izvajanju pravil iger ravna v skladu doseganja lastnih interesov. |
| **Hodi in skače po ožji površini/klopi.** | −koordinacija gibov −ravnotežje −tehnika preskakovanja | Natančno in spretno izvede tehniko preskakovanja. Po ožji površini hodi v ravnotežju in s koordiniranimi gibi. | Ob pomoči učitelja izvede tehniko preskakovanja. Po ožji površini hodi z nekoordiniranimi gibi in v neravnotežju. | Tehniko preskakovanja ne izvede. Po ožji površini hodi z nekoordiniranimi gibi in v neravnotežju. |
| **Pravilno vrže žogico ali žvižgača z eno roko z mesta.** | −koordinacija rok in nog −tehnika meta  - spretnost | V pravilni tehniki meta, koordinaciji rok in nog, spretno vrže žogico z eno roko. | V pomanjkljivi tehniki meta in koordinaciji rok in nog vrže žogico z eno roko. | Z nekoordiniranimi gibi in nepravilno tehniko meta vrže žogico z eno roko. |
| **Z roko, nogo ali palico vodi in podaja žogo.** | −ritmičnost −natančnost −prijem žoge −gibanje po igrišču | Med gibanjem po igrišču in na mestu sproščeno in ritmično vodi žogo z eno roko. Spretno prijema in meče, natančno podaja. | Med gibanjem po igrišču in na mestu manj sproščeno in ritmično vodi žogo (izmenično z eno ali obema rokama). Nespretno prijema in lovi, manj natančno podaja. | Med gibanjem po igrišču in na mestu žoge ne prijema, neritmično vodi z eno roko in manj natančno podaja. |
| **Pozna osnovna pravila varnosti na igrišču, v telovadnici in bazenu.** | −poznavanje pravil varnosti −upoštevanje pravil varnosti | Z lastno aktivnostjo prikaže poznavanje in upoštevanje osnovnih pravil varnosti (na igrišču, v telovadnici, bazenu). | Sledi pravilom varnosti (na igrišču, v telovadnici, bazenu), upošteva jih občasno. | Pri upoštevanju pravil varnosti (na igrišču, v telovadnici, bazenu) ravna v skladu z doseganjem lastnih interesov. |